Sign in / Join .st0{fill:#34437F;} .st1{fill:#878787;} Saturday, October 23, 2021 ikteb hawn… Fittex Draw ġust bejn Mosta u Floriana Minn talk.mt October 23, 2021 talk.mt Minn Cristian Muscat – ritratt: Dominic Borg Mosta .........1 Floriana ......1 F'partita li laħqet l-aspettiva lejn l-aħħar mumenti tagħha, Mosta u Floria­na spiċċaw fi draw 1-1, bil-Greens ikunu l-aħjar team matul l-ewwel taqsima, iżda l-Blues wettqu reazzjoni tajba biex lejn l-aħħar ħini­jiet salvaw ir-riżultat. Kienu Mosta li ħolqu l-ewwel periklu fl-20 minuta permezz ta' free-kick b'saħ­ħtu mid-distanza ta' Rafael Morisco li iżda ntemm barra. Iżda kienu Floriana li fetħu l-iskor proprju minuta biss wara meta Adam Magri Overend serva lil ANDREI CIOLACI li venven xutt b'saħħtu minn ġol-kaxxa li ma ta l-ebda ċans lill-goalkeeper, Marko Jovicic, isalva. Peró, eżattament qabel tmiem l-ewwel taqsima Mos­ta fallew ċans tad-deheb li jġibu l-iskor indaqs meta wara li rċieva minn azzjoni ta' corner, minn taħt il-lasti l-captain, Tyrone Farrugia, ra t-tentattiv tiegħu jintemm ftit għoli. Fit-tieni taqsima, Floriana ħarġu aktar aggressivi u fis-57 minuta Ryan Camenzuli ttanta xortih permezz ta' xutt mill-bogħod iżda t-tentattiv tiegħu spiċċa barra. Minkejja li ma heddewx il-lasti avversarji, territorjalment il-Greens kien aħjar iżda kellhom jistennew sal-75 minuta biex jimpenjaw lill-goalkeeper avversarju. Madankollu x-xutt ta' Andrei Ciolacu fil-baxx ġie salvat minn mal-art mingħajr wisq diffikultá minn Marko Jovicic. Mosta wieġbu minuta biss wara meta Clayton Failla xeħet cross għan-nofs li sab lis-sostitut Luiz Igbineweka, li kien ilu biss żewġ minuti fil-ground, f'qagħda tajba li iżda kellu daqqa ta' ras mill-viċin tintemm ftit barra. Iżda fit-83 minuta huma kisbu d-draw meta Farrugia għadda l-ballun lejn RAFAEL MORISCO li mill-viċin spara l-ballun fix-xibka. Żewġ minuti biss wara Floriana fallew ċans faċli li jiskorjaw il-goal tar-rebħa meta ż-żagħżugħ Mattia Veselji minn taħt il-lasta, inkredibbilment xe­ħet għoli … iżda draw kien riżultat ġust. REFEREES: Jurgen Spiteri, Thomas Debono RABA' UFF: Matthew Degabriele SKORERS: A. Ciolacu 21 (F), R. Morisco 83 (M) AMMONITI: M. Hetemaj, R. Ekani (M), E. Rebenja, C. Rutjens, A. Ciolacu, A. Caseres (F) PLAYER TAL-LOGĦBA: Andrei Ciolacu (Floriana) Artiklu preċedenti Tiġi fi tmiemha l-laqgħa plenarja fi Strażburgu Artiklu li jmiss Balzan idawru telfa f'rebħa